wickkiey/tamil-wikipedia-chunked huggingface dataset:
# பச்சை ஆமை

## பரவல்

### இனப்பெருக்கம்

முட்டையிடும் காலத்திற்கு முன்பே புணர்கின்றன. புணரும் போது சேமித்து வைக்கப்படும் விந்து எதிர்காலத்தில் கருத்தரிக்கப் பயன்படுகிறது.ஒவ்வோர் ஆண்டும் புணரும் போது படிப்படியாக கருத்தரிப்பு குறைந்து கொண்டே வருகிறது. இனப்பெருக்க இடைவெளி பொதுவாக இரண்டு ஆண்டுகளாகும். சில சமயங்களில் ஒன்று, மூன்று, நான்கு ஆண்டுச் சுழற்சிகளும் காணப்படும். புணர்ச்சிக்கு நேரம் வந்துவிட்டால் தன் செயலை நிறுத்திவிட்டு ஆண், பெண் உறவைக் கொண்டாடும் இயல்புடையது. எதிர்உயிரை கவர்வதற்காக மணச் சுரப்பிகள் உள்ளன.
# பச்சை ஆமை

## பரவல்

### முட்டையிடுதல்

இனப்பெருக்கக் காலத்தில் இரண்டு வாரங்களுக்கு ஒரு முறை முட்டையிடும். இளவேனிற் காலத்திலும், கோடைக் காலத்திலும் முட்டையிடத் தொடங்குகிறது. பொதுவாக ஆமை எப்போதும் மிகுந்த விழிப்புணர்வோடு இருக்கும். கடலிலிருந்து முட்டையிடுவதற்காகக் கடற்கரையை நோக்கி இரவில் வரும். கரைக்கு வந்த அரை மணி நேரத்தில் முட்டையிடுவதற்கான இடத்தைத் தேர்ந்தெடுக்கும்.  
உலர்ந்த, குறைந்த ஈரமுள்ள மணலையே முட்டையிடத் தேர்ந்தெடுக்கும். மணலில் காற்று வசதி உள்ளதா எனவும் பரிசோதிக்கும். முட்டையினைப் பாதிக்கும் கல், கிளிஞ்சல் இல்லாத இடத்தையேத் தேர்ந்தெடுக்கும். தகுந்த இடத்தைத் தேர்ந்தெடுத்தவுடன் தன் முன்கால்களின் மூலம் இடத்தைத் தூய்மை செய்து குப்பைகளை அகற்றுகிறது. முன்கால்களையும், பின்கால்களையும் மாற்றி மாற்றிப் பயன்படுத்தி குழி தோண்டுகிறது.  
குழிக்குள் உட்கார்ந்து குழியை மூடி முட்டையிடத் தொடங்கும். 2-5 முட்டைகள் இடுகின்றது. இறுதி முட்டையை இட்டவுடன் குழிக்கு வெளியே குவிந்துள்ள மணலைப் பின்கால்களின் உதவியால் தள்ளிக் குழியை மூடுகிறது. முட்டையின் வடிவம் உருண்டையாக இருப்பதோடு தோல் போன்றும் காணப்படுவதால், குழியில் விழும்போது உடையாமல் பாதுகாப்பாக இருக்கிறது.  
முட்டை 48 முதல் 70 நாள்கள் வரை கரைகளில் காணப்படுகிறது. சூரிய ஒளியின் உதவியால் ஆமைக் குஞ்சுகள் முட்டையிலிருந்து வெளிவரும். குஞ்சுகளின் நீளம் 2.5-10 செ.மீ. பெரும்பாலும் இரவு நேரத்தில் தான் வெளிவருகிறது. மணற்பரப்பு சூடாக இருக்கும் போது வெளிவருவது கிடையாது. முட்டையிலிருந்து வெளிப்பட்டவுடன் கடலை நோக்கி நீந்த தொடங்கி விடுகின்றன. பிறக்கும்போது கடினமான மேற்புற உடலமைப்பையும், வெளுத்த அடிப்புறத்தையும் பெற்றிருப்பதால் பெரிய மீன்கள், பறவைகளிடத்தில் தப்பித்துக் கொள்கிறது. குஞ்சுகளின் வளர்ச்சி மழைக் காலத்தை விடக் கோடைக் காலத்தில் விரைவாக நடைபெறுகிறது. மழைக்காலத்தில் குஞ்சுகள் முட்டையிலிருந்து வெளிவர சராசரியாக 91 நாளாகும். கோடைக் காலத்தில் 56 நாள்களே போதும்.
# பச்சை ஆமை

## பரவல்

### முட்டையிடுதல்

#### எதிரிகள்

முட்டைகள் பறவைகளாலும், பாலூட்டிகளாலும் அழிக்கப்படுகிறது. கீரி, முள்ளம்பன்றி, நாய், நரி போன்ற விலங்குகள் ஆமை முட்டையிடும் இடங்களைக் கண்டுபிடித்து உணவாக உட்கொள்கின்றன. எஞ்சியிருக்கும் முட்டைகளைப் பருந்துகள் உணவாக உட்கொள்கின்றன. நீரில் வாழும் நண்டுகள் குட்டி ஆமைகளை உண்கின்றன. இவ்வெதிரிகளிடமிருந்து தப்பிக்கும் குஞ்சுகள் கடல் நீருக்குள் சென்ற பின் சுறா மீன்களால் உட்கொள்ளப்பட்டு விடுகின்றன. நன்கு வளர்ச்சியடைந்த முதிர்ந்த ஆமைகளை திமிங்கலங்கள் உட்கொள்கின்றன.
# பச்சை ஆமை

## பரவல்

### முட்டையிடுதல்

#### பிடிக்கும் முறை

ஈட்டி, தூண்டில் மிதவை வலை, இறால் போன்றவற்றின் மூலம் பிடிக்கலாம். ஆமையைக் களைப்படையச் செய்யும் வரையில் விரட்டிச் சென்று பிடிக்கும் வழக்கமும் உண்டு. ஈட்டி எய்து பிடிக்கும் முறையும் சில இடங்களில் கையாளப்படுகிறது.
# பச்சை ஆமை

## பரவல்

### முட்டையிடுதல்

#### பயன்கள்

பெரும்பாலும் இறைச்சிக்காக பிடிக்கப்பட்டு உணவாகப் பயன்படுகிறது. இறைச்சியில் புரதச்சத்து மிகுந்துள்ளமையால் முழு உணவாகும். தோல் மிகுந்த மதிப்புள்ளது. கடந்த 20 ஆண்டுகளாக ஆமையின் தோல் பன்னாட்டுச் சந்தையில் முதன்மைப் பொருளாகத் திகழ்கிறது. மேலோடு, கீழோடு ஆகியவற்றின் ஓரங்களிலிருந்து எடுக்கப்படும் குருத்தெலும்பு விலை உயர்ந்த சாறு தயாரிப்பதில் பயன்படுகிறது.  
ஆமை ஓடு ஐரோப்பாவில் அலங்காரப் பொருளாக பயன்படுகிறது. ஜப்பான் நாட்டில் கலாச்சார மதிப்புமிக்கதாகக் கருதப்படுகிறது. ஜப்பான், சிங்கப்பூர், இந்தோனேசியா, பிலிப்பைன்ஸ், பாகிஸ்தான் நாடுகளில் தோலை இறக்குமதி செய்கின்றனர்.  
ஆமை எண்ணெய் பலவிதமான அழகு பொருள்களிலும் இதய நோய்களுக்கான மருந்துகளிலும் பயன்படுகிறது. உடற்பகுதிகள் வணிகச் சிறப்பு வாய்ந்தவை. மேல் ஓடு பலவித அணிகலங்களைச் செய்ய பயன்படுகிறது. இதன் ரத்தம் மூல நோயையும், ஆஸ்துமாவையும் குணப்படுத்தும்.
# அஸிம்-உத்-தவுலா

**அசிம்-உத்-தவுலா** (*Azim-ud-Daula*, 1775 - 2 ஆகத்து 1819) என்பவர் 1801 முதல் 1819 வரை ஆற்காடு நவாபாக இருந்தவர். இவர் அமிர் உல் -அமாராவின் மூத்த மகனும், உம்தத் உல்-உமாரின் மருமகனும் ஆவார்.
# அஸிம்-உத்-தவுலா

## 1801 ஒப்பந்தம்

அசிம் உத் தவுலாவின் மாமா இறந்த பின்னர் இவர் அரியணை ஏறினார். அசிம்-உத்-தவுலா அரியணை ஏறியவுடன், கர்நாடக பிரதேசத்தின் குடிமை மற்றும் நகராட்சி நிர்வாகம் ஆங்கில கிழக்கிந்திய கம்பெனிக்கு கர்நாடக உடன்படிக்கையின் படி வழங்க கட்டாயப்படுத்தப்பட்டார். ஆசிம்-உத்-தொளலா ஒரு பெயரளவு ஆட்சியாளராக அவருடைய ஆதிக்கம் குறைக்கப்பட்டது. இதற்கு கைமறாக, ஆட்சிப் பகுதியின் மொத்த வருவாயில் ஐந்தில் ஒரு பங்கும் மற்றும் 21-பீரங்கி குண்டு மரியாதை கௌரவமும் பெற்றார்.  
சென்னை ஜார்ஜ் கோட்டையில் உள்ள அருங்காட்சியகத்தில் தாமஸ் டே என்பவர் வரைந்த ஆஸிம்-உத்-தொளலாவின் உருவ ஓவியம் காட்சிக்கு வைக்கப்பட்டுள்ளது.
# ஹைடத்தோடு

பொதுவாக**ஹைடத்தோடு** என்பது சுரப்பு திசுக்களின் வகை, இது பொதுவாக ஆஞ்ஜியோஸ்பெர்மஸில் காணப்படுகிறது, இதன் இலையின்மேற்பரப்பு அல்லது இலை விளிம்புகளில் உள்ள துளைகள் வழியாக தண்ணீரை மெதுவாக வெளியேற்றுகின்றது. ரைனன்குலஸ் ஃப்யூட்யூட்டான்கள் போன்ற நீரில் மூழ்கி வாழும் தாவரங்களின் இலைகளில் ஹைடத்தோடு காணப்படுகின்றனமேலும் காம்பானுலா ரோட்டுண்டிபோலியா போன்ற உலா் புதா் தாவரங்களின் இலைகளிலும் ஹைடத்தோடு காணப்படுகின்றன. ஹைடத்தோடுகள் வாஸ்குலர் தொகுப்பு வழியாகவாஸ்குலர் அமைப்பில் இணைக்கப்பட்டுள்ளது.ஹைடத்தோடுகள் பொதுவாக நீர் கீரை, நீர் பதுமராகம், ரோஜா, பாட்சம் மற்றும் பல வகையான செடிகளில்காணப்படுகின்றன  
ஹைடத்தோடுகள் இடைவெளிகளோடு கூடிய உயிருள்ள செல்களால் நிரப்பப்பட்டு காணப்படுகின்றன . இச் செல்கள் குளோரோபிளாஸ்ட்களை பெற்றோ அல்லது குளோரோபிளாஸ்ட்கள் அற்றோ மாற்றியமைக்கப்பட்டு கற்றை முனையில் காணப்படுகின்றது.இந்த செல்கள் (எப்பிதிம் செல்கள் என்று அழைக்கப்படுகின்றன) ஒன்று அல்லது அதற்கு மேற்பட்ட துணை-புறப்பரப்பு அறைகளில் திறக்கப்படுகின்றன.இவை, வெளிப்படையான நீரோட்ட ஸ்டோமா அல்லது திறந்த துளை வழியாக வெளிப்புறத்தோடு தொடர்புகொள்கின்றன. நீரின் ஸ்டோமா ஒரு சாதாரண ஸ்டோமாவை போல காணப்படுகின்றது, ஆனால் பொதுவாக இதுபெரியதாகவும், இயக்கத்தின் சக்தியை இழந்தும்காணப்படுகின்றது.  
ஹைடத்தோடுகள் நீா் கசிதல்செயல்பாட்டில் ஈடுபட்டுள்ளன, இதில் நேர்மறையாக சைலம் அழுத்தால் திரவநீா்(வேர் அழுத்தம் காரணமாக) துகள்கள் வெளியேற்றப்படுகின்றன. சில ஹைடத்தோடு சுரப்பிகளில் உள்ள சைட்டோடாக்ஸிக் கனிம அயனிகளின் செறிவு குறைப்பதற்காக உப்புத்தன்மையை தீவிரமாக உறிஞ்சி சுரக்கும் சுரப்பிகளைக் கொண்டிருக்கின்றன. இது இலைகளின் மேற்பரப்பில் வெள்ளை தூள்கள் நிறைந்த பொருளை உருவாக்கும்.  
ஹைடத்தோடுகளின் இரண்டு வகைகள் உள்ளன:
1. செயலற்ற ஹைடத்தோடு செல்கள், இலை நரம்புகளில் உள்ள எப்பிடொிமிஸ் செல்களால் உருவாகின்றன.  (மெல்லிய சுவருடைய பாரன்கைமாவின்ஒரு பகுதி).
1. செயல் ஹைடத்தோடு செல்கள், எப்பிடெமிஸ் செல்கள் தீவிரமாக நீரை இழக்கும் போது உருவாகின்றன.
# ஆணிவேர்த் தொகுப்பு

taproot with the plant ]]
**ஆணிவேர் தொகுப்பு** *(taproot)* தாவரம் வளரும்போது விதையில் இருந்து உருவாகும் முதல் வேர் *முளைவேர்* எனப்படும். பெரும்பாலான இருவித்திலைத் தாவரங்களில் இந்த முளைவேர், வேர்த் தொகுதியில் முக்கியமான *ஆணிவேர்* அல்லது *மூலவேர்* எனப்படும் வேராக வளர்ச்சியுறுகிறது. நிலத்துள் நேராகக் கீழ் நோக்கிச் செல்லும் ஆணிவேரில் இருந்து, *பக்கவேர்கள்* வளர்கின்றன. ஆணிவேர் பக்கவேர்களிலும் நீளமாக வளரும்.என்பது இருவித்திலை தாவரங்களில் காணப்படும் வேர் ஆகும். தாவரம் வளரும்போது விதையில் இருந்து உருவாகும் முதல் வேர் *முளைவேர்* எனப்படும். பெரும்பாலான இருவித்திலைத் தாவரங்களில் இந்த முளைவேர், வேர்த் தொகுதியில் முக்கியமான *ஆணிவேர்* அல்லது *மூலவேர்* எனப்படும் வேராக வளர்ச்சியுறுகிறது. ஆணிவேர் பக்கவேர்களை விட நீளமாக வளரும். தாவரத்தின் தேவைக்கு அதிகமான சேமிக்கப்படும் உணவு கேரட் போன்ற சில தாவரங்களில் உருமாற்றம் பெற்று உள்ளது. இதுவும் ஆணிவேர் ஆகும். ஆணிவேர் தொகுப்புக்கு மாற்றாக ஒருவித்திலை தாவரவேர்கள் உள்ளது. இது **சல்லிவேர்** என்று அழைக்கப்படுகிறது. இது மண்ணிலிருந்து தோன்றும் போதே பல கிளைகளுடன் கூடிய வேர்களாக கொத்தாக வளரும் தன்னையுடையது.
# ஆணிவேர்த் தொகுப்பு

## விளக்கம்

ஆஞ்சியோஸ்போர்ம்களின் ஒரு பிரிவான இருவித்திலை தாவரத்தில் ஆணிவேர் தொகுப்பு காணப்படுகிறது. இது முளைவேர் மூலம் விதை விரிவடைவதால் உருவாகும் ஒரு முக்கிய வேர் ஆகும். ஆணிவேர் தாவரத்தின் வாழ்நாள் முழுவதும் தொடர்ந்து இருக்கும்..  
ஆணிவேரின் உருமாற்றங்கள்
பொதுவான வடிவங்கள் பின்வருமாறு
- கூம்பு வடிவம்: அதாவது மேல்மட்டத்தில் அகலமாகவும், கீழ் நோக்கி சீராகவும் இருக்கும். எ.கா. கேரட்.
- நீள்வடிவம் : இந்த வேர் நடுத்தர மற்றும் பரவலாக மேல் மற்றும் கீழ் நோக்கி பரவலாக உள்ளது: எ.கா. முள்ளங்கி.
- நாப்பிஃபாம் ரூட்: ஒரு உச்சிஅல்லது மலை போன்ற தோற்றம் கொண்டது. இது மிகவும் பரந்த அளவில் உள்ளது மற்றும் திடீரென்று கீழே ஒரு வால் போன்று சுறுங்கி காண்ப்படும் : எ.கா. டர்னிப்.  
ஆணிவேர் உருமாற்றம் கொண்ட சில தாவரங்கள்
- பீட்ரூட்
- புர்டாக்
- கேரட்
- சர்க்கரை வள்ளிக்கிழங்கு
- டான்டோலியன்
- வோக்கோசு
- பாப்பி மால்லோ
- முள்ளங்கி
- சகேபிரஷ்
- டர்னிப்
- அசுலெபியாஸ் சிரிகாஸ்
- பைன்கள்
# ஜூலியன் ஆல்பிரட் ஸ்டியர்மார்க்

**ஜூலியன் ஆல்பிரட் ஸ்டியர்மார்க்** (*Julian Alfred Steyermark*) (ஜனவரி 27, 1909 - அக்டோபர் 15, 1988) ஒரு அமெரிக்க தாவரவியலாளர். இவரது கவனம் புதிய தாவர உலகத்தில் இருந்தது. மேலும் இவர் காஃபி குடும்பத்தில் நிபுணத்துவம் பெற்றவர்.
# ஜூலியன் ஆல்பிரட் ஸ்டியர்மார்க்

## வாழ்க்கை மற்றும் பணி

ஜூலியன் , செயின்ட் லூயிஸ் என்னுமிடத்தில் தொழிலதிபரான லியோ எல். ஸ்டியர்மார்க் மற்றும் மாமி ஐ. ஸ்டியர்மார்க் என்பாருக்கு மகனாகப் பிறந்தார். புனித லூயிஸில் உள்ள வாஷிங்டன் பல்கலைக்கழகத்தில் ஹென்றி ஷா தாவரவியல் பள்ளியில் படித்து, 1933 இல் தனது முனைவர் பட்டம் பெற்றார்.  
இவருடைய வாழ்க்கையில் சிகாகோவில் உள்ள கள அருங்காட்சியகம், கராகஸ் இல் உள்ள *இன்ஸ்டியுடோ பொட்டானிகா*விலும் பணியாற்றி இருக்கிறார். மேலும் புனித லூயிஸில் உள்ள மிசோரி தாவரவியல் பூங்காவில் 1984 முதல் இவரது இறப்பு வரை பணியாற்றினார். வெனிசூலா குயானாவின் தாவரங்கள், மிசோரியின் தாவரங்கள் மற்றும் குவாத்தமாலாவின் தாவரங்கள் போன்றவை ஸ்டியர்மேக்கரின் முக்கிய படைப்புகளாகும் .  
ஸ்டியர்மார்க் தன்னுடைய வாழ்நாளில், 130,000 தாவரங்களை இருபத்தி ஆறு நாடுகளில் இருந்து சேகரித்திருந்தார். இது இவருக்கு கின்னஸ் உலக சாதனைகள் புத்தகத்தில் ஒரு நுழைவைப் பெற்றுத் தந்தது. இவர் ஆரம்பத்தில் ஒரே குடும்பத்தைச் சேர்ந்த, 38 பேரினங்களையும், மற்றும் 1,864 சிற்றினங்களையும், 2,392 தாவரங்களின் வகைகளையும் விளக்கினார். இவரை கௌரவிக்கும் வகையில் ஒரு தாவர பேரினத்திற்கு *ஸ்டியர்மார்க்கியா* எனப் பெயரிடப்பட்டது.  
இவருடைய நினைவாக ஒரு தென் அமெரிக்க பாம்பு இனத்திற்கு *அட்ராக்டஸ்* என்னும் அறிவியல் பெயர் சூட்டப்பட்டது.
# ஜூலியன் ஆல்பிரட் ஸ்டியர்மார்க்

## முக்கிய படைப்புகள்

- *Flora of Missouri* (1963) Ames, Iowa: The Iowa State University Press. .
- *Bromeliaceae of Venezuela* with Francisco Oliva-Esteva (1987) Caracas, Venezuela: Graficas Armitano, C. A.
# வியாபார ரீதியாக பென்சீனை தயாரித்தல்

நிலக்காியும், பெட்ரோலியமும் அரோமேட்டிக் ஹைட்ரோ காா்பன்களின் இரண்டு முக்கிய மூலப்பொருட்களாகும். அதிக நிறைவுறாத் தன்மையுள்ள பென்சீன் போன்ற வளையங்கள் ஒன்றிணைந்த, பல அடுக்குகளைக் கொண்ட சிக்கலானதொரு பொருளே நிலக்காியாகும். நிலக்காியை காற்றில்லா நிலையில் 1000 டிகிாி சென்டிகிரேட் வெப்பநிலைக்கு வெப்பப்படுத்தினால் நிலக்காி மூலக்கூறுகள் வெப்பச் சிதைவு அடைகின்றன. அதிலிருந்து ஆவியாகும் தன்மையுள்ள பல பொருட்களின் கலவையாக “நிலக்காித் தாா்” காய்ந்து வடிகிறது. நிலக்காித் தாா் பலகாிம சோ்மங்களின் மூலப்பொருளாக இருக்கிறது. இது காய்ச்சி வடிக்கப்படும்போது பென்சீன், டொலுவீன், சைலீன், நாப்தலீன் மற்றும் பல அரோமேடிக் சோ்மங்கள் கிடைக்கின்றன.
பெட்ரோலியம் பின்னக்காய்ச்சி வடித்தலின்போது கிடைக்கும் நாப்தாவை அலுமினாவுடன் கூடிய பிளாட்டினம் ஊக்கியின் மீது செலுத்தி, பென்சீன், டொலுவீன் மற்றும் படிவாிசைச் சோ்மங்கள் பெறப்படுகின்றன.
பென்சீன் மற்றும் டொலுவீன், சைலீன் போன்ற படிவாிசைகள் இந்த முறையிலேயே அதிக அளவில் தயாாிக்கப்படுகின்றன. இக்கலவையிலிருந்து பென்சீனைப்பெற கரைப்பான் சாறு எடுத்தல் மற்றும் பின்னக்காய்ச்சி வடித்தல் முறைகள் பயன்படுத்தப்படுகின்றன. வியாபார பென்சீன் 90% பெட்ரோலியத்திலிருந்தே பெறப்படுகிறது.
# வியாபார ரீதியாக பென்சீனை தயாரித்தல்

### சான்றுகள்:

Text book of Organic Chemistry by P.L.Soni
# காபுஷ்டின்ஸ்கி சமன்பாடு

**கப்பூசுத்தீன்சுக்கி சமன்பாடு** (*Kapustinskii equation*) ஒரு அயனிப் படிகத்திற்கான படிகக்கூடு ஆற்றல் *U<sub>L</sub>* ஐக் கணக்கிடுகிறது, இது பரிசோதனை மூலம் கணக்கிடுவது கடினமாகும். 1956 இல் இச்சமன்பாட்டை வெளியிட்ட அனத்தோலி பெதரோவிச் கப்புசுத்தீன்சுக்கி என்பவரின் நினைவாக இது பெயரிடப்பட்டது.  
:<math>U_{L} = {K} \cdot \frac{\nu \cdot |z^+| \cdot |z^-|}{r^+ + r^-} \cdot \biggl( 1 - \frac{d}{r^+ + r^-} \biggr) </math>  
:{|
|-
|இங்கு ||*K* = 1.20200 J·m·mol<sup>−1</sup>
|-
| ||*d* = 3.45 மீ
|-
| ||*ν* செயலறி வாய்பாட்டில் உள்ள அயன்களின் எண்ணிக்கை,
|-
| || *z<sup>+</sup>* and *z<sup>−</sup>* என்பவை முறையே நேர், எதிர் அயனிகளில் உள்ள அடிப்படை மின்னூட்டம்,
|-
| || *r<sup>+</sup>* and *r<sup>−</sup>* நேர், எதிர் அயனிகளின் ஆரைகள், மீட்டரில்.
|}
கணக்கிடப்பட்ட படிகக்கூடு ஆற்றல், போர்ன்-லான்டே சமன்பாட்டிற்கு ஒரு நல்ல மதிப்பீட்டை அளிக்கிறது; உண்மையான மதிப்பு பெரும்பாலான சந்தர்ப்பங்களில் 5% க்கும் குறைவாக வேறுபடுகிறது.  
மேலும், படிகக்கூடு ஆற்றல் அறியப்படும்போது கப்புசுத்தீன்சுக்கி சமன்பாட்டைப் பயன்படுத்தி அயனியின் ஆரத்தை (அல்லது இன்னும் சரியாக, வெப்பவேதி ஆரத்தை) தீர்மானிக்க முடியும். சல்பேட்டு (SO) அல்லது பாசுபேட்டு (PO) போன்ற சிக்கலான அயனிகளுக்கு இது பயனுள்ளதாக இருக்கும்.
# காபுஷ்டின்ஸ்கி சமன்பாடு

## மேலும் பார்க்க

- போர்ன்-ஏபர் சுழற்சி
# ஜூலூக்கள்

**ஜூலூக்கள்** என்ற பழங்குடியினர், நெட்டால் என்ற ஆப்பிரிக்கப் பகுதியில் கி.பி. 1400 ஆண்டு முதல் 1800 ஆண்டு வரை வாழ்ந்துவந்த நிகோனி பழங்குடிகளுள் ஒருவகையினர் ஆவர். 1840 ஆம் ஆண்டில் ஜுலு நாட்டின் பெரும் பகுதி போயர் ஆதிக்கத்தின்கீழ் வந்து சேர்ந்தது. ஆனால் 1887 ஆம் ஆண்டில் பிரிட்டிஷார் அவர்களுடைய அரசன் சொல்லைக் கேளாமல் இந்நாட்டைத் தங்களுடையதாக்கிக் கொண்டனர். இப்போது மக்கள் ஓர் அரசனைத் தேர்ந்தெடுக்கின்றனர். பிறகு தென் ஆப்பிரிக்க அரசாங்கத்தார் அரசனை அங்கீகரிக்கிறார்கள். இவர்களில் பலர் இப்போது கிறிஸ்தவர்களாக இருக்கிறார்கள். இவர்கள் சுரங்கங்களிலும் பண்ணைகளிலும் வேலை செய்து பிழைக்கிறார்கள். ஜூலுரலாந்து 1897-ல் நெட்டாலுடன் இணைக்கப்பட்டது. இது தென் ஆப்பிரிக்காவில் கிழக்குக் கடற்கரை ஒரத்தில் சுவாஸிலாந்துக்கும் டுகேலா நதிக்கும் இடையில் இருக்கிறது.
# வெற்றிட பீங்கான் வடிகட்டி

**வெற்றிட பீங்கான் வடிகட்டி**யானது (*vacuum ceramic filter*) நீரினை வெளியேற்றும் விதமாக திடப்பொருட்களிலிருந்து திரவங்களைப் பிரித்தெடுக்க வடிவமைக்கப்பட்டுள்ளது. இந்த சாதனத்தில் சுழற்றி, தேக்கி, பீங்கான் வடிகட்டி தட்டு, விநியோகிப்பான், வெளியேற்ற சீவுளி, சுத்திகரிப்பான், கிளர்ச்சி சாதனம், குழாய் அமைப்பு, வெற்றிட அமைப்பு, குறிப்பிட்ட அளவு அமிலம் வழங்கும் தானியங்கி, உராய்வு நீக்கும் தானியங்கி, வால்வு மற்றும் வெளியேற்றி ஆகியன உள்ளன. இதன் அமைப்பு மற்றும் செயல்பாடு வழக்கமான வட்டு வடிப்பானை ஒத்துள்ளது. ஆனால் வடிப்பானின் ஊடகமானது நுண்ணிய துளையுள்ள பீங்கான் வட்டினால் மாற்றப்பட்டுள்ளது. வட்டு உருவாக்கப்பட்டுள்ள பொருளானது நீண்ட காலம் உழைக்கக் கூடியதாயும் வேதிப்பொருட்களால் பாதிக்கப்படாததாயும் உள்ளது. வடிகட்டும் செயல்முறையின் செயல்திறனைப் பாதிக்கும் எல்லா காரணிகளையும் கணக்கில் கொண்டு இதன் செயல்திறன் உகப்பாக்கப்படுகிறது. திண்மப்பொருளின் செறிவு, வட்டுவின் சுழற்சி வேகம், ஊட்டும் படுகையில் உள்ள பிhpத்தெடுக்கப்படவேண்டிய திடப்பொருளின் அளவு, வெப்பநிலை, அழுத்தம் மற்றும் வடிகட்டியில் கேக் உருவாக்கம் ஆகியன வெற்றிட பீங்கான் வடிகட்டியின் செயல் திறனை பாதிக்கும் காரணிகளாகும்.
# ஐ. கே. கே. மேனன்

**கே.கே. மேனன்** அல்லது ஐ.கே.கே.எம். எம். என அறியப்படும் இட்டியாநாதத் குனிகிருஷ்ண மேனன் (டிசம்பர் 9, 1919 - ஜனவரி 12, 2013) கேரளாவின் மலையாள மொழி எழுத்தாளர் ஆவார். அவர் இந்திய தேர்தல் ஆணையம் (ECI) செயலாளராக பணியாற்றினார்.  
1919 ஆம் ஆண்டு டிசம்பர் 9 ம் தேதி திரிசூரில் பிறந்தார். இவர் திருச்சூரில் இருந்தார். அவர் 1945 ஆம் ஆண்டில் தில்லிக்குச் சென்று, அரசியலமைப்புச் சட்டமன்ற செயலகத்தில் ஒரு அதிகாரியாக இந்திய அரசாங்க சேவையில் இணைந்தார். அவர் 1977 ல் இந்திய தேர்தல் ஆணையர் செயலாளராக ஓய்வு பெற்றார்.  
மேனன் 150 கட்டுரைகள், 175 சிறுகதைகள், ஐந்து சிறுகதைகள், நாவல்கள், குழந்தைகளுக்கான கதைகள், மற்றும் ஆங்கிலத்திலும் மலையாளத்திலும் வாழ்க்கை வரலாறுகளை எழுதினார். கேரளா நாட்டுப்புறக் கதைகள், ஆயுர்வேத கதை, பரகுன்னன் ராணி குட்டுக்கரம், மற்றும் அபூ நெடுங்கடி, கார்ட்டூனிஸ்ட் ஷங்கர் மற்றும் சுல்தானா ரஸியா ஆகியோரின் வாழ்க்கை வரலாறு ஆகியவை அவருடைய முக்கிய படைப்புகளில் அடங்கும். மேகங்கல்கிட்டில் மில்ல், நிகூடுனிஸ்வெனன்கல், ஐ.கே.எம்.எம்.டி கதகால், காட்டுப்பகுதி, பாளையம், குஞ்ஞலிமரக்கார், கேரளாவின் நாட்டுப்புற கதைகள், மலையாள இலக்கியத்திற்கான தனது ஒட்டுமொத்த பங்களிப்பிற்காக கேரளா சாகித்திய அகாடமி விருது உட்பட பல விருதுகளில் மேனன் தனது அங்கீகாரத்தைப் பெற்றார்  
I.K.K. மேனன், சேனல்கலத் லீலாவை மணந்தார், அவர்களின் மகள் டாக்டர் வசாலாக்ஷி மேனன், தில்லி பல்கலைக்கழகத்தில் இயேசு மற்றும் மேரி காலேஜ் வரலாற்று துறை இணை பேராசிரியராக இருந்தார். மேனன் ஜனவரி 12, 2011 அன்று புது தில்லியில் உள்ள அவரது இல்லத்தில் இறந்தார்.
# அச்சுப்பொறி வகைகள்

**அச்சுப்பொறிகள்** என்பவை செய்தியை வெளியீடு செய்யப் பயன்படும் பொறிகள் ஆகும். அச்சுபொறிகள் பல வகைப்படும். அவை வரி அச்சுப்பொறிகள், புள்ளி அச்சுப் பொறிகள், மைகொட்டும் அச்சுப்பொறிகள், லேசர் அச்சுப்பொறிகள் ஆகும்.
# அச்சுப்பொறி வகைகள்

### வரி அச்சுப்பொறிகள்

ஒரு நிமிடத்திற்கு 3000 வரிகள் வரை அச்சிடக்கூடிய வரி அச்சு பொறிகள் உள்ளன. ஆனால் இவைகளால் படங்களை அச்சிட முடியாது.
# அச்சுப்பொறி வகைகள்

## புள்ளி அச்சுப்பொறிகள்

புள்ளி அச்சுப்பொறிகள் ஒவ்வொரு எழுத்தாக அச்சிடுக்கின்றன. ஒரு நொடியில் 150 முதல் 400 எழுத்துகள் வரை அச்சிடும் திறன் உடையவை.
# அச்சுப்பொறி வகைகள்

## மை அச்சுப்பொறிகள்

இப்போது மை அச்சுபோறிகள் அதிகமாக பயன்படுத்துகின்றனர். அச்சிடும் முனையில் ஊசிகளைப் பயன்படுத்துவதற்குப் பதிலாக பல மிகச் சிறிய துளைகளை ஏற்படுத்தி மையினை பாய்ச்சி அச்சிடப்படுகிறது.
# அச்சுப்பொறி வகைகள்

## லேசர் அச்சுப்பொறிகள்

லேசர் அச்சுப்பொறிகள் லேசர் ஒளிக்கற்றைகளைப் பயன்படுத்தி அச்சிடுகின்றன. அச்சிடும்போது அச்சுப்பொறியின் எந்த பகுதியும் காகிதத்தினைத் தொடுவது இல்லை.  
கணிப்பொறி அறிவியல், ராம் குமார், சைவ சிந்தாத்த நூற் பதிப்பு கழகம், சென்னை.
# நுண்நிலைக் கற்பித்தல்

**நுண்நிலைக் கற்பித்தல்** (*Micro teaching*) என்பது ஒரு பயிற்சி முன்னேற்றத் திட்டம் மற்றும் அல்லாது கற்பித்தல் மாதிரியும் கூட ஆகும். இப்பயிற்சியில் மாணவர்கள் தங்கள் சக உறுப்பினர்களிடையே தங்கள் குறைகளை கண்டறிந்து நிவர்த்தி செய்து இம்முறையை சிறப்புள்ளதாக ஆக்கிக் கொள்கிறார்கள். நுண்நிலைக் கற்பித்தல் முறையானதுடிவைட் டபிள்யூ. ஆலன் என்பவரால் 1960 ஆம் ஆண்டு எல்லா நிலைகளிலும் மேம்படுத்த கல்வியில் பயிற்சி முறையாக அறிமுகப்படுத்தப்பட்டது.  
இந்நிலைக் கற்பித்தலில் ஆசிரியர் பல சிறு குழுக்களுக்கிடையே சிறிய பாடத்தினை (20 மணித்துளிகள்) தயார் செய்து வீடியோவில் பதிவு செய்ய வேண்டும். இந்த நுண்நிலைக் கற்பித்தலில் இப்பயிற்சி நடத்துபவர் ஒலி மற்றும் ஒளி வழி நுண்ணோக்கி வழி உற்று நோக்கி தன் கருத்தை வெளிப்படுத்தி இம்முறையில் பல மாற்றங்களை புகுத்துகிறார்.  
ஜான் ஹாட்டியால் தனது காணக்கூடிய கற்றல் திட்டத்தின் ஒரு பகுதியாக மேற்கொண்ட நுண் நிலைக்கற்பித்தலுக்கான சான்றுகளின் மதிப்பாய்வு, மாணவர் விளைவுகளை மேம்படுத்துவதற்கான ஒரு சிறந்த முறையாகக் கண்டறியப்பட்டது.
# நுண்நிலைக் கற்பித்தல்

## நுடபங்கள்

அதன் தொடக்கத்திலிருந்து, 1963 ஆம் ஆண்டு, நுண்நிலைக் கற்பித்தல் நிறுவப்பட்டது ஆசிரியர் பயிற்சி வழிமுறை, பல நிலைகளிலும் ஆசிரியர் பயிற்சி பட்டறைகளிலும் பல்கலைக்கழங்களிலும் தற்போது பயன்பாட்டில் உள்ளது.பயிற்சி ஆசிரியர் தான் பயிற்சி பெறும் வல்லுநர்களிடம் அவர் நடத்தும் முறையை உற்றுநோக்கி தனது பயிற்சி முறையை ஐந்து முதல் பத்து நிமிடங்களுக்கு 5 அல்லது10 நபர்களிடம் அமைத்து கொள்கிறார். இந்நுண்ணிலைக் கற்பித்தலில் பாடப்பகுதி, திறன், ஒலி மற்றும் ஒளிப்பதிவு முக்கியமானதாக கருதப்படுகிறது.
# நுண்நிலைக் கற்பித்தல்

## கருத்து

பின்னூட்டம் நுண்ணியக் கற்பித்தலில் கூறுவது அவ்வளவு எளிதன்று. பின்னூட்டம் மாணவர்கள் தங்கள் கற்றல் திறமையை மேம்படுத்துவதோடு நல்ல கற்பித்தல் சூழலை உருவாக்க பின்னணியாக அமைந்துள்ளது.
# அலமட்டி அணை

**அலமட்டி அணை** (Almatti Dam) என்பது வட கருநாடகத்தில், கிருட்டிணா ஆற்றின் குறுக்கே கொண்டுவரப்பட்டஒரு நீர்மின் திட்டம் ஆகும். இத்திட்டப் பணிகள் 2005 சூலையில் முடிவடைந்தது. அணையின் இலக்கு வருடத்திற்கு 560 MU மின்சார உற்பத்தியாகும்.  
இந்த அணை மேல் கிருட்டிணா நீர்ப்பாசன திட்டத்தின் பிரதான நீர்தேக்கம்ஆகும்; 290 மெகாவாட் மின் நிலையம் அல்மட்டி அணையின்வலது பக்கத்தில் அமைந்துள்ளது. இந்த வசதி செங்குத்து கப்லான் விசையாழிகளை பயன்படுத்துகிறது: ஐந்து 55மெகாவாட் மின்னாக்கிகள் மற்றும் ஒரு 15மெகாவாட் மின்னாக்கி ஆகியவை மின் உற்பத்திக்குப் பயன்படுத்தப்படுகின்றன. மின் உற்பத்திக்குப் பிறகு செல்லும் நீரானது நாராயண்புர் நீர்ப்பாசன திட்டத்துக்கு தேவைப்படும் நீர்த்தேவைக்கு வழங்கப்படுகிறது.  
திட்டத்தின் ஆரம்ப கட்டத்தில், திட்டத்துக்கு மதிப்பிடப்பட்ட செலவுகள் ரூ .14.70 பில்லியனாக நிருணயிக்கப்பட்டது. ஆனால் கருநாடக மின் கழக லிமிடெட் (கேபிசிஎல்) திட்டத்தை மாற்றுவதற்றியமைத்தப் பிறகு, மதிப்பீட்டுச் செலவு 6.74 பில்லியனாக குறைந்து ஐம்பது சதவீதம் குறைக்கப்பட்டது. கே.பி.சி.சி திட்டம் ரூ. 5.20 பில்லியன் அளவில்முடிவடைந்தது . முழு அணையும் நாற்பது மாதங்களுக்கு குறைவான காலத்தில் கட்டிமுடிக்கப்பட்டு, சூலை 2005 ல் கட்டுமான பணிகள் அணைத்தும்முடிவடைந்தது. அணை பிசாப்பூர் மற்றும் பாகல்கோட் மாவட்டங்களின் எல்லையில் அமைந்துள்ளது. அணையானது பிசப்பூர் மாவட்டத்தில் அமைந்துள்ளது, என்றாலும் அணையின் நீர் தேங்கும் பகுதியக்ககாக பாகல்கோட் மாவட்டத்தின் பரந்த நிலப்பரப்பு பகுதிகள் நீரில் மூழ்கியுள்ளன. அணையின் மொத்த நீர் சேமிப்பு சேமிப்பு 123.08 TMC 519 மீட்டர் MSLஆகும்.
# அலமட்டி அணை

## உயரம்

அல்மட்டி அணையின் நீர்தேங்கும் உயரமானது 519 மீட்டர் எம்எல்.எல் ஐ தாண்டக்கூடாது என உச்சநீதிமன்றம் முதலில் தடை விதித்தது. ஆந்திரா, கருநாடகா மற்றும் மகாராட்டிராவுக்கு இடையிலான கிருட்டிணா நதி மோதலை பிரசேசு குமார் நடுவர் மன்றத்தால் தீர்த்து வைக்கப்பட்ட பிறகு அணையானது கிட்டத்தட்ட 200 டி.எம்.சி மொத்த சேமிப்பு திறன் கொண்டதாகவும், 524 மீட்டர் MSL உயரத்துக்கு நீர்தேக்கப்படக்கூடியதாகவும் உள்ளது.
# அலமட்டி அணை

## சிற்றுலாஇடம்

ஏழு மாடி தோட்டங்கள் அணை பகுதியில் சுற்றுலா பொழுதுபோக்கு இடமாக உருவாக்கப்பட்டுள்ளது. படகு, இசை நீரூற்றுகள், நீரூற்றுகள் போன்றவை அணைப் பகுதியில் அமைக்கப்பட்டுள்ளன. அணையின் ஒரு பகுதியில், "ராக் ஹில்" என்ற பெயரில் செயற்கையான தோட்டத்தில் காட்டு விலங்குகள் மற்றும் பறவைகள் மற்றும் இந்தியாவில் கிராம வாழ்க்கையை பிரதிநிதித்துவப்படுத்துவதாக பல சிலைகள் அமைந்துள்ளது.
# அலமட்டி அணை

## வழித்தடம்

அல்மட்டி விசய்பூரிலிருந்து 66 கி.மீ. தொலைவில் உள்ளது மற்றும் ரயில் மூலம் சுமார் 1 மணி நேரம், 10 நிமிடங்கள் ஆகும்.
# லாவெண்டர் எண்ணெய்

**லாவெண்டர் எண்ணெய்** லாவெண்டர் எண்ணெய் எனப்படும் இன்றியமையாத எண்ணெய் ஆனது காய்ச்சி வடித்தல் என்ற செயல் மூலம் சில வகை மலர் கூம்புகளிலிருந்து பெறப்படுகிறது லாவெண்டர். இரண்டு வேறுபட்ட வகைகளைக் கொண்டுள்ளது. *லாவெண்டர் மலர் எண்ணெய்* என்ற நீரில் கரையாத 0.885&nbsp;கி/மிலி அடர்த்தி கொண்ட ஒரு நிறமற்ற எண்ணெய். மற்றொன்று 0.905&nbsp;கி/மிலி அடர்த்தி கொண்ட மற்றொரு வகை வாவெண்டர் எண்ணெய். இது *லாவாண்டுல லோட்டிகோலியா*,மூலிகையிலிருந்து காய்ச்சி வடித்து எடுக்கப்படுகிறது. அனைத்து அத்தியாவசிய எண்ணெய்களைப் போலவே, ஆனால்அது தூய்மையானது அல்ல கலவை;ஆல் ஆனது. லாவெண்டர் எண்ணெயானது பைத்தோகெமிக்கல்களின் எனப்படும் லினாலூல் மற்றும் லினானல் அசிடேட்.ஆகியவற்றை உள்ளடக்கிய இயல்பான ஒரு சிக்கலான கலவையாகும். காஷ்மீர் லாவெண்டர் எண்ணெய் மிகவும் புகழ் பெற்ற எண்ணெய் ஆகும். இது இமயமலை அடிவாரத்தில் காணப்படும் லாவெண்டரிலிருந்து பெறப்படுகிறது. 2011 இல், உலகின் மிகப் பெரிய லாவெண்டர் எண்ணெய் தயாரிக்கும் நாடு பல்கேரியா ஆகும்.
# லாவெண்டர் எண்ணெய்

## பயன்கள்

லாவெண்டர் எண்ணெய் நீண்ட காலமாக வாசனை திரவியம் தயாரிக்க பயன்பட்டு வருகிறது.  
அரோமா தெரபி எனப்படும் நறுமண சிகிச்சையில் லாவெண்டர் எண்ணெய் பயன்பட்டு வருகிறது. லாவெண்டர் எண்ணெயானது வேலை நினைவக செயல் திறனை ஒரு குறிப்படத் தகுந்த வகையில் குறைக்கிறது மற்றும் பலவீனமான எதிர்வினை முறையினை ஆரோக்கியமான கட்டுப்பாடுகளோடு ஒப்பிடும்போது நினைவகம் மற்றும் கவனத்தை சார்ந்த பணிகள் இரண்டு ஆகிய இரண்டையும் கட்டுப்படுத்துகிறது CDR முறை இதனை உறுதி செய்கிறது..
ஸ்பைக் லாவெண்டர் எண்ணெய் ஒரு கரைப்பான் ஆக எண்ணெய் ஓவியத்திலும், பயன்பாட்டிற்கு பயன்படும் காய்ச்சி வடிகட்டிய டர்பெண்டைன் தயாரிக்கவும் உதவுகிறது.
# லாவெண்டர் எண்ணெய்

## பாதகமான விளைவுகள்

லாவெண்டர் எண்ணெய் நாளமில்லா சுரப்பிகள் பாதிக்கக்கூடியதாகவும் வைட்டோ எதிர்ப்பு ஆன்ட்ரோஜெனிக் செயல்பாடையும் வெளிப்படுத்துகிறது.
# லாவெண்டர் எண்ணெய்

## தாவர வேதிமங்கள்

இலாவெண்டர் எண்ணெயின் பகுதிப்பொருள்கள் ஒவ்வொரு வகை எண்ணெய்க்கும் மாறுபடுவதாகவே உள்ளது. ஆனால் பொதுவான அடிப்படையான பகுதிப்பொருள்கள் மாறுவதில்லை.மோனொ டெரிபீன், [செஸ்கிடெரிபின்]] ஆகியவை முதன்மையான் உட்கூறுகளாகக் காணப்படுகின்றன. இவற்றில் லினாலூல் மற்றும் லினைல் அசிடேட் ஆகியன அதிகமாகவும், லாவண்டிலில் அசெட்டேட், டெர்பின்-4-ஆல், லாவெண்டுலோ அகியவை நடுத்தர அளவிலும் 1,8-சினியோல்,கற்பூரம் ஆகியன குறைந்த அளவிலும் காணப்படுகின்றன.அனைத்து
இலாவெண்டர் எண்ணெய்களும் பொதுவாக 100 எண்ணிக்கைக்கும் மேற்பட்ட வேதிக்கலவைகளை கொண்டிருக்கின்றன, இருப்பினும் அவை மிக அதிக அளவில் செறிவுள்ளன.  
குரொமோட்டொகிராபி மூலம் இலாவெண்டர் எண்ணெயின் கலவைகள் பெறப்பட்டன:  
| குடும்பம் | உட்கூறுகள் | லாவண்டே அஃபிசினேல்
*லாவாண்டுல அனஸ்டிஃபோலியா* | லாவண்டே அசிபி
*லாவாண்டுல லோட்டிக்கோலியா* |
| --- | --- | --- | --- |
| டெர்பீன் /
மானோடெர்பீனால் | லினாலூல் | **28.92 %** | **49.47 %** |
| α-டெர்பினால் | 0.90% | 1.08% |  |
| γ-டெரிபினால் | 0.09% |  |  |
| போர்னியால் | 1.43% |  |  |
| ஐசோபோர்னியால் | 0.82% |  |  |
| டெர்பீன்-4-oஆல் | 4.32% |  |  |
| நியூரால் | 0.20% |  |  |
| லாவெண்டுலால் | 0.78% |  |  |
| டெர்பீன் /
டெர்பீன் எஸ்டர் | <>லினைல் அசிடேட்</> | **32.98 %** |  |
| கெரன்ல் அசெட்டேட் | 0.60% |  |  |
| நீரைய்ல் அசெடேட் | 0.32% |  |  |
| ஆக்டேன்-3-யில் அசெடேட் | 0.65% |  |  |
| லாவெண்டுலைல் அசெடேட் | 4.52% |  |  |
| டெர்பீன்s /
மானோடெர்பீன்s | மைர்சென்ஸ் | 0.46% | 0.41% |
| α-பினீன் | 0.54% |  |  |
| βபினீன் | 0.33% |  |  |
| கேம்பினி | 0.30% |  |  |
| (*E*)-β-ஓசிமீன் | 3.09% |  |  |
| (*Z*)-β-ஓசிமீன் | 4.44% |  |  |
| β-பிலந்திரின் | 0.12% |  |  |
| டெர்பீன்s /
டெர்பின்னாய்ட் ஆக்சைடு | யூக்களிப்டால்
(1,8-சினோயல்) | **25.91 %** |  |
| டெர்பீன் /
செஸ்கியூடெர்பீன்ஸ் | β-கார்யோபிலீன் | 4.62% | 2.10% |
| β-Fஅமேசெனி | 2.73% |  |  |
| ஜெர்ம்அகிரின் | 0.27% |  |  |
| α-ஹியூமிலின் | 0.28% |  |  |
| கீட்டோன் | கற்பூரம் | 0.85% | **13.00 %** |
| 3-ஆக்டனோன் | 0.72% |  |  |
| கிரிப்டோன் | 0.35% | } |  |
# விலங்குகளிடம் உணர்வு

**விலங்குகளிடம் உணர்ச்சி** (Emotion in animals) என்பது மனிதன் அற்ற வேறு விலங்குகளிடம் காணப்படும் அல்லது விலங்குகளினால் உணரப்படும் உள உணர்வுகளையும் உணர்ச்சிகளையும் குறிப்பதாகும். அவ்வுணர்ச்சிகள் உளவியல் முறையில் வெளிப்பாடுகளாகவும், உயிரியல் எதிர்வினைகளாகவும் உணர்ச்சிநிலைகளாகவும் வகைப்படுத்தப்படுகின்றன.  
விலங்குகளில் காணப்படும் உணர்வுகளின் இயற்கைத் தன்மையைப்பற்றியும் இருப்பைப்பற்றியும் முதன்முதல் எழுதிய விஞ்ஞானி சார்ள்ஸ் டார்வின் ஆவார்.  
விலங்குகளின் துக்கம் என்பது நமக்கு பிடித்தமான ஒன்றினை இழக்கும் போது ஏற்படும் துன்பமான உணர்ச்சிநிலை ஆகும். இந்த உணர்ச்சி மனிதர்கள் மட்டுமின்றி விலங்குகளிலும் காணப்படுகிறது.உணர்ச்சிகளின் படிமலர்ச்சி குறித்த ஆய்வு 19 ஆம் நூற்றாண்டில் தோன்றியதாகும். டார்வின் மாந்த தொடர்பாடலைப் புரிந்துகொள்ல படிமலர்ச்சியையும் இயற்கைத் தேர்வையும் பயன்படுத்தினார். இவரது 1872 ஆண்டு நூலாகிய, * விலங்கிலும் மாந்தனிலும் உணர்ச்சிகளின் வெளிப்பாடு* விலங்கின் உணர்ச்சிகளைப் பற்றி விவரித்துள்ளது. டார்வின் உஆர்ச்சி வெளிப்பாட்டை ஆய்வு செய்து, மாந்த படிமலர்ச்சி வாயிலாக புறத்தோற்றவகைகளை விலங்கில் இருந்து பெற்றது போலவே படிமலர்ச்சிவழியாக உணர்ச்சிகளையும் விலங்கு வழியாகவே பெற்ருத் தகவமைத்துக் கொண்டான் என்றார். இவர் உணர்ச்சிகளை முக வெளிப்பாடு மட்டத்தில் மட்டுமன்றி விலங்கு மாந்த நடத்தைகளி இணைநிலைகள் துலங்குவதை ஆய்ந்தார்.  
19 ஆம் நூற்றாண்டின் பிற்பகுதியில், சிம்பன்சீஸின் துயரத்தை பற்றியும், விலங்கு மற்றும் மனித துயரத்திற்கும் இடையேயான தொடர்பை பற்றியுமான ஆராய்ச்சி தொடங்கியது. எனினும், விலங்குகளின் வருத்தங்களைப்பற்றிய ஆராய்ச்சிகள் அதிகம் வருவதில்லை.மார்க் பெக்காஃப் என்ற விஞ்ஞானி, ஓநாய்கள், சிம்பான்சிகள், மாக் போர்கள், யானைகள், டால்பின்கள், ஒட்டர்ஸ், வாத்துகள், கடல் சிங்கங்கள் மற்றும் இன்னும் பல விலங்குகளில் துன்பம், வருத்தம் போன்ற உணர்ச்சிகளை ஆராய்ச்சி செய்தார்.
# விலங்குகளிடம் உணர்வு

## விலங்கு உணர்ச்சி குறித்த ஆராய்ச்சி

(1872-ல் T. W. வுட் வரைந்த ஓவியம்)]]
1879 ஆம் ஆண்டில் ஆர்தர் இ. பிரவுன், ஒரு பெண் சிம்பன்ஸீயின்தைறப்பிற்குப் பிறகு ஒரு ஆண் சிம்பன்ஸி எப்படி நடந்து கொண்டது என்பதை ஆராய்ச்சி செய்தார். அந்த ஆண் சிம்பன்சியின் துயரத்தை அவர் கண்டார். (பிரவுன், 1879, பக்கம் 174). பல நாட்கள் நடந்த ஆராய்ச்சியில் அந்த ஆண் சிம்பன்சி, பெண் சிம்பன்சி இறந்தபின் மிகுந்த மனச்சோர்வடைந்து காணப்பட்டது. சில நாட்களுக்குப் பிறகுதான் சிம்பன்சி நன்றாகத் தேறியுள்ளது.  
வில்லியம் ஈ ரிட்டர் (1925) விலங்கு மற்றும் மனித உணர்ச்சியை இணைப்பதை பற்றி ஆராய்ச்சி செய்தார். "மகிழ்ச்சி, துக்கம், அச்சம், கோபம், பொறாமை, அன்பு போன்றவற்றின் உணர்ச்சிகரமான நிலைகள் அதிகமாகவோ அல்லது குறைவாகவோ நடத்தையாக உடல்வெளிப்பாடுகளுடன் தொடர்புடையவை" (ரிட்டர், 1925, பக்கம் 137). ரிட்டர் புதிய தத்துவத்தை கோட்பாட்டிற்கு முன்மொழிகிறார், மேலே குறிப்பிட்டுள்ள பட்டியலில் எந்த உணர்ச்சியும் மனிதர்களுக்கு மட்டுமே தனிச்சிறப்பானதன்று, பெரும்பாலானவை விலங்கு உலகிற்கும் பொதுவானவை என்று குறிப்பிடுகின்றார். மனித உணர்ச்சி மற்றும் விலங்கு உணர்ச்சி இடையே இணைப்பு மிகவும் வலுவான ஏனெனில், மனிதர்கள் விலங்கு இராச்சியத்தில் இருந்து இறங்கியது என்று அவர் வாதிடுகிறார்.
# விலங்குகளிடம் உணர்வு

## மார்க் பீகாப்பின் அண்மைய ஆராய்ச்சியும் விலங்கு துக்கமும்

மார்க் பெக்காஃப் கொலராடோ-போல்டர் பல்கலைக்கழகத்தில் சுற்றுச்சூழல், படிமலர்ச்சி உயிரியல் பேராசிரியர் ஆவார். விலங்குகளைப் படிப்பதற்கும், அவற்றின் உணர்ச்சிகளைப் படிப்பதற்கும் உறவுபடுத்தி விலங்குகள் மிகவும் வருந்துகிறதா என்பதை கண்டுபிடித்துள்ளார்.
# விலங்குகளிடம் உணர்வு

## துயரமளிக்கும் விலங்குகள் போன்ற எடுத்துகாட்டுகள்

கடற்கரை சிங்கம் தாய்மார்கள் தங்கள் குழந்தையைக் கொல்வதால் அவை வருந்துவதை கண்டறிந்தார். (பீகாஃப், 2000) யானைகள் தங்கள் குட்டிகளுக்கு ஆபத்து ஏற்படும்போது வருந்துவதை கண்டறிந்துள்ளனர். வாத்துக்கள் உடனிருந்த வாத்து இறந்ததும் மிகவும் சோர்ந்து காணப்படுவதை கண்டுள்ளனர்.
# விலங்குகளிடம் உணர்வு

## விலங்கு ஆராய்ச்சிக்கான மற்ற ஆய்வு

விலங்கு துக்கத்தை பற்றிய அண்மைய ஆராய்ச்சியின் முகம் பெக்கோபா என்றாலும், மற்ற விஞ்ஞானிகள் இதை மேலும் பார்க்கத் தொடங்கி உள்ளனர். சில ஆய்வுகள் விலங்குகளில் மனச்சோர்வைக் கண்டிருக்கின்றன. பால் விர்னர் (1984) பதினெட்டு விலங்கு வகைகளில் மன அழுத்தம் இருப்பதாக கண்டுபிடித்துள்ளார்.
# விலங்குகளிடம் உணர்வு

## ஆராய்ச்சித் தாக்கங்கள்

விலங்குகள் துயரங்கள் சந்தேகத்திற்குரியதாக தோன்றினாலும், அது ஏராளமாக உள்ளது என்பதை இந்த ஆராய்ச்சி முடிவுகள் அறிவிக்கின்றன. சிம்பன்சிகளிடம் இருந்து கடல் சிங்கங்கள் வரை, மனிதர்கள் போலவே விலங்குகள் துக்கப்படுகின்றன. பெக்கோப், பாழ்சிங் இங்யூயென், மற்றும் பலஈதுபோன்ற ஆராய்ச்சியாளர்கள் ஒவ்வொரு நாளும் படித்து வருகிறார்கள், எப்படி,ஏன் விலங்குகள் துக்கப்படுகின்றன ? என்பதை நன்கு புரிந்துகொள்ள இந்த ஆராய்ச்சிகள் உதவுகின்றன.மனிதர்கள் விலங்குகளுடன் நல்ல உறவுகளை வைத்திருக்க முடியும். எடுத்துக்காட்டாக, விலங்குக்காட்சிசாலையில் தாய் சிம்பன்சி துயரப்படுகையில், கண்காணிப்பாளர் அதன் குட்டிகளை அருகில் விடுவதன் மூலம் தாயின் துன்பத்தை குறைக்கலாம். விலங்குகளுக்கும் துன்பம் என்ற உணர்ச்சி உண்டு என்பதை இந்த ஆராய்ச்சிகள் தெரிவிக்கின்றன. விலங்குகளை துன்புறுத்தாமல் இருப்பது மனிதனின் கடமை ஆகிறது.விலங்குகளின் துன்பத்தை குறைத்து அவை நலமான வெற்றிகரமான வாழ்க்கை வாழ உதவலாம்.
# கே. ஆர். ராமநாதன்

**கல்பதி இராமகிருஷ்ணா இராமநாதன்** (*Kalpathi Ramakrishna Ramanathan*), 28 பிப்ரவரி 189331 டிசம்பர் 1984) இந்திய இயற்பியலாளரும், வானிலையியலாளரும் ஆவார். இவர் அகமதாபாத் இயற்பியல் ஆராய்ச்சி ஆய்வகத்தின் முதலாவது இயக்குநராகப் பணியாற்றியவர். 1965 ஆம் ஆண்டில் இவருக்கு பத்மபூஷன் விருதும், 1976 இல் பத்ம விபூசண் விருதும் வழங்கப்பட்டன.
# கே. ஆர். ராமநாதன்

## வாழ்க்கைக் குறிப்பு

இராமநாதன் 1893-ல் கேரளா மாநிலத்தின் பாலக்காடு மாவட்டத்தில் கல்பதியில் பிறந்தார். ராமநாதன் பாலக்காடு அரசு விக்டோரியா கல்லூரியில் பி.ஏ. பட்டம் பெற்றார். சென்னை மாகாணக் கல்லூரியில் எம்.ஏ பட்டதாரி பட்டம் பெற்றார். பின்னர் மெட்ராஸ் மாகாணக் கல்லூரியில் படிக்கும் சென்னைப் பல்கலைக்கழகத்தில் எம். ஏ., பட்டம் (இயற்பியலில்) பட்டம் பெற்றார். ஏழு ஆண்டுகளாக திருவனந்தபுரத்தில் கே.ஆர்.ஆர்.ஆர் வேலை செய்தார். இந்த அனுபவம் அவரை வெப்ப மண்டல இடியுடன் கூடிய ஒரு காகிதத்தை எழுத உதவியது.
# கே. ஆர். ராமநாதன்

## தொழில்

பின்னர் 1921 ஆம் ஆண்டில், ராமநாதன் கொல்கத்தாவிற்குச் சென்றார். சி.ஆர்.வி. ராமானுடன் திரவங்களில் எக்ஸ்-ரே சிதைவு பற்றிய ஆய்வுகளில் ஒத்துழைத்தார். இந்த வேலைக்கு டி.எஸ்.சி. மெட்ராஸ் பல்கலைக்கழகத்திலிருந்து பட்டம் பெற்றவர். இது முதல்முறையாக டி.எஸ்.சி. மெட்ராஸ் பல்கலைக் கழகம் பட்டம் பெற்றது. அகமதாபாத், பௌதீக ஆராய்ச்சி ஆய்வுக்கூடத்தின் முதல் பணியாளர் ஆவார்.1922 ஆம் ஆண்டில் ராமானு பல்கலைக்கழகத்தில் இயற்பியல் உதவி பேராசிரியராக ராமானுடன் சேர்ந்தார். 1925 ஆம் ஆண்டில் அவர் இந்தியாவின் வளிமண்டலவியல் திணைக்களத்தில் ஒரு மூத்த விஞ்ஞானி என்று நியமிக்கப்பட்டார். 1948 ஆம் ஆண்டு ஓய்வு பெற்றார். அதுவரை அவர் அங்கேயே இருந்தார். அதே ஆண்டில் அவர் தனது முதல் இயக்குநராக அகமதாபாத், பௌதீக ஆராய்ச்சி ஆய்வுக்கூடத்தில் (PRL) சேர்ந்தார். அவர் இந்தியாவில் டாப்சன் ஓசோன் நிறமாலை ஒளிப்பட அளவையும் நிறுவினார். அவர் 1966 ஆம் ஆண்டில் ஓய்வு பெற்றார். ஆனால் 1984 ஆம் ஆண்டு முதல் 91 வயதில் இறக்கும் வரை அகமதாபாத் இயற்பியல் ஆய்வுக்கூடத்தில் பணியாளராக பணி புரிந்தார்.
# கே. ஆர். ராமநாதன்

## விருதுகள்

- 1934 ஆம் ஆண்டில் இந்திய தேசிய அறிவியல் கழகம், வானியல் அமைப்புக்கான உலகளாவிய வானிலை அமைப்பு விருது வழங்கியது.
- பத்ம பூஷன் விருது, 1965
- பத்ம விபூஷன் விருது, 1976
- இந்திய தேசிய அறிவியல் கழகம், 1977 ஆம் ஆண்டு வழங்கிய ஆர்யபட்டா பதக்கம்.
# கீழப்பட்டி

இந்தியா-தமிழ்நாடுமாநிலம்,புதுக்கோட்டை மாவட்டத்தில்கீழப்பட்டிஎன்றகிராமம் அமைந்துள்ளது.  
கீழப்பட்டி ஒரு குக்கிராமம். இந்த குக்கிராமம் கொடும்பாலூர் ஊராட்சிக்கு உட்பட்டது. இந்த ஊர் உருவான காலத்திலிருந்து விவசாயம் முதற்கண் தொழிலாக கொண்டு விளங்கிகுகிறது. தற்பொழுது சுமார் 25 குடும்பங்களை கொண்டுள்ளது. இக்கிராமத்தில் விவசாய தொழிலை தொடர்ந்து சிறு வணிகம், ஆடு மாடு வளர்த்தல் போன்ற தொழிலையும் இங்குள்ளவர்கள் செய்து வருகின்றனர். கீழப்பட்டி சாலை வழியாக நன்கு உலகத்தோடு இணைந்துள்ளது. திருச்சி - மதுரை சாலையின் விராலிமலையிலிருந்து தெற்கே 6 கல் தொலைவில் காளப்பனூர் பிரிவுசாலையிலிருந்து கிழக்கு பகுதியில் 2 கல் தொலைவில் காளப்பனூரை அடுத்து கீழப்பட்டி அமைந்துள்ளது.  
கீழப்பட்டியில் கிழக்கிப்பண்ணை குடி என்பதுதான் முதன் முதலாக தோன்றிய குடியாக கருதபடுகின்றது. கிழக்கே அமைந்த பண்ணை கிழக்கிபண்ணை என்றும் இவூருக்கு கீழப்பட்டி என பெயர்பெற காரணமென்றும் முதியோகளின் வாயிலாக அறியப்படுகின்றது. தற்பொழுது இக்கிராமம் வளர்ந்து வரும் அறிவியில் தொழில்நுட்பத்திற்கு இணையாக அனைவருக்கும் மின்சாரவசதி, தொலைபேசி, கம்பியில்லா கைபேசி, இணையதள வசதி, இரண்டு சக்கர மற்றும் அதிநவீன நான்கு சக்கர வாகன வசதிகளை பெற்றுள்ளது. இக்கிராமம் தன் விவசாய சேவையால் சட்ட வல்லுநர்கள், தொழில்நுட்ப பொறியியல் வல்லுநர்கள் மற்றும் நிபுணர்கள், ஆசிரிய பெருமக்கள், அரசு அலுவலர்கள் மற்றும் பல துறைகளின் தொழில்முனைவோர்களை உருவாக்கியுள்ளது.
# காம்பியன் ஆங்கிலோ இந்தியன் மேல்நிலைப் பள்ளி

**காம்பியன் ஆங்கிலோ இந்தியன் மேல்நிலைப்பள்ளி** (*Campion Anglo-Indian Higher Secondary School*) 1934-ஆம் ஆண்டு திருச்சிராப்பள்ளியில் தொடங்கப்பட்டது. இந்த பாடசாலையானது அதன் பாதுகாவலர் செயிண்ட் எட்மண்ட் காம்பியன் என்ற பெயரில் அழைக்கப்படுகிறது.
# காம்பியன் ஆங்கிலோ இந்தியன் மேல்நிலைப் பள்ளி

## வரலாறு

1934-ஆம் ஆண்டில் செயிண்ட் ஜோசப்'ஸ் ஐரோப்பிய மத்தியநிலைப்பள்ளிக்கு ஒரு துணைப்பிரிவு பள்ளியாக நிறுவப்பட்டது. இது இப்போது செயிண்ட் ஜோசப்'ஸ் கேர்ள்ஸ் ஆங்கிலோ இந்திய பள்ளி ஆகும். பள்ளி ஒரு பூசாரி, Mgr தொண்டு அதன் இருப்பு கடமைப்பட்டுள்ளது. ஜோசப் டி ரோசாரியோ, ஒரு ஆங்கிலோ-இந்தியன், ஒரு முறை மாவட்ட ஆய்வுகள் நீதிபதியாக இருந்தவர். ஐரோப்பியர்கள் மற்றும் ஆங்கிலோ-இந்தியர்களுக்காக இது திட்டமிடப்பட்டது. ஆனால் மற்ற சமூகங்களின் உறுப்பினர்களும் ஒப்புக் கொள்ளப்பட்டனர். பள்ளி ஆரம்பத்தில் ஜேசுயிட்டுகளால் நிர்வகிக்கப்பட்டது.  
1960-இல் அதன் அடித்தளத்தின் 25-ஆவது ஆண்டு நினைவு தினத்தை நினைவுகூறும் வகையில், பள்ளி "உலகின் ராணி" ரெஜினா முண்டிக்கு அர்ப்பணிக்கப்பட்ட ஒரு தேவாலயத்தைக் கட்டியது. 1970-ஆம் ஆண்டு பள்ளி அக்டோபர் 25, 1970 அன்று, பள்ளியின் புரவலர் எட்மண்ட் காம்பியன் என்ற புனிதராகக் கொண்டாடப்பட்டது.  
1972-ஆம் ஆண்டின் இறுதியில், இந்த பள்ளியின் மேலாண்மையை மாணவர்களுக்கும், திருச்சிராப்பள்ளி மறைமாவட்டங்களுக்கும் வழங்கினார். 1975-ஆம் ஆண்டு முதல், பள்ளியின் நிர்வாகம், காபிரியேட்டட் சகோதரர்கள் என அறியப்படும் செயிண்ட் காப்ரியலின் கிறிஸ்தவ வழிபாட்டின் சகோதரர்களால் மறைமாவட்டத்தில் இருந்து எடுத்துக்கொள்ளப்பட்டது  
மான்ட்ஃபோர்ட் சகோதரர்களின் வருகையைப் பொறுத்தமட்டில், பள்ளிக்கூடம் தொலைதூர இயல்பின் மாற்றங்களையும் முன்னேற்றங்களையும் கண்டது. உயர்நிலை இரண்டாம் நிலைக்கு பள்ளி மேம்படுத்தும் ஒரு முக்கியமான அபிவிருத்தி. உயர்நிலைப் பிரிவு ஜூன் 1979-இல் துவங்கியது. 1994-95-ஆம் ஆண்டில் வைர ஜுபிலி நினைவுச்சின்னங்களாக பள்ளிக்கு உள்கட்டமைப்புக்கு ஒரு நீச்சல் குளம் மற்றும் இரண்டு கான்கிரீட் கூடைப்பந்து நீதிமன்றங்கள் சேர்க்கப்பட்டன.
# காம்பியன் ஆங்கிலோ இந்தியன் மேல்நிலைப் பள்ளி

## மாணவர் வாழ்க்கை மற்றும் வசதிகள்

பாரதிதாசன் சாலை, கண்டோன்மெண்ட் நகரின் மையத்தில் காம்பியன் உள்ளது. Campion ஒரு மாணவர் ஒரு Campionite என்று அழைக்கப்படுகிறது.  
பள்ளி ஒரு மினி பூங்கா மற்றும் ஒரு சறுக்கு நிலம் உள்ளது. விடுதிக்கு 200 மாணவர்கள் இடமளிக்க முடியும். விடுதிகளுக்கு தங்கும் விடுதிக்கு ஒரு குழப்பம் உள்ளது.  
300 க்கும் மேற்பட்ட மக்களுக்கு இடமளிக்கும் ஒரு வளாகம் உள்ளது. மாலை மாணவர்கள் மற்றும் ஆசிரியர்களுக்கு ஒவ்வொரு வெள்ளிக்கிழமை நடத்தப்படுகிறது. ஞாயிற்றுக்கிழமை மாலை பொதுமக்கள் கூட்டம் திறக்கப்பட்டு, காலை மற்றும் மாலைகளில் வெகுஜன நடத்தப்படுகிறது.  
இயற்பியல், வேதியியல், கணினி மற்றும் உயிரியலுக்கான ஆய்வகங்கள் உள்ளன. பிரதான கணினி ஆய்வில் சுமார் 50 அமைப்புகள் உள்ளன மற்றும் முதன்மை தொகுதி கணினி ஆய்வில் 31 அமைப்புகள் உள்ளன. கருத்தரங்குகள் நடத்தப்படும் 150-அங்குல திறன் கொண்ட ஆடியோ காட்சி அறை உள்ளது.
ஹாஸ்டல் கட்டிடத்தில் சகோதரர் ஆண்டனி ஹால் என்பது 500 இருக்கை மண்டபமாகும், அங்கு எலிசிக் போட்டிகள், ஆடம்பரமான ஆடை போட்டிகள், நாடகங்கள் மற்றும் பிற உட்புற நிகழ்வுகளும் நடைபெறுகின்றன. இரண்டு சபைக் கட்டங்கள், பிரதான தொகுதிகளில் ஒன்றும், முதன்மையான தொகுதிகளில் இன்னமும் உள்ளன. ஸ்கேட்டிங் மைதானம் மற்றும் நீச்சல் குளம் ஆகியவற்றிற்கு இடையே ஒரு உணவகம் உள்ளது.  
சென்ட்ரல் மெமோரியல் கட்டிடம் 2006 ஆம் ஆண்டில் கட்டப்பட்டது, முதன்மை தொகுதிடன் முக்கிய தொகுதி இணைக்கப்பட்டுள்ளது. முக்கிய நூலகத்தில் ஒரு நூலகம் உள்ளது. இந்த பாடசாலையில் ஒரு தொடர்பாடல் திறன் ஆய்வுக்கூடம் மற்றும் ஒரு பதிவு ஸ்டூடியோ உள்ளது.
# காம்பியன் ஆங்கிலோ இந்தியன் மேல்நிலைப் பள்ளி

## முன்னாள் மாணவர்கள்

- ஐ.ஐ.எம்-திருச்சி தலைவரும் செபிவின் முன்னாள் தலைவருமான எம். தாமோதரன்
- மேஜர் மாரியப்பன் சரவணன், கார்கில் போரில் இறந்த பீகார் படைப்பிரிவின் மேஜர்.
- பாலாஜி மோகன், தமிழ்த் திரைப்பட இயக்குநர்
- சிவகார்த்திகேயன், தமிழ்த் திரைப்பட நடிகர் மற்றும் பொழுதுபோக்கு
- விஷ்ணு விஷால், தமிழ்த் திரைப்பட நடிகர் & முன்னாள் லீக் பிரிவு கிரிக்கெட் வீரர்.
- லெஸ்லி பெர்னாண்டஸ், முன்னாள் இந்திய ஹாக்கி கோல்கீப்பர்
- நளன் குமாரசாமி, தமிழ்த் திரைப்பட இயக்குநர்
- ராஜகோபால் சதீஷ், ஐபிஎல் கிரிக்கெட் வீரர்
- பி. மேடான், தமிழ்த் திரைப்படத் தயாரிப்பாளர்
- விஜய் வேதாராஜ் தமிழ் நடிகர் மற்றும் நடிகர் நடிகர்
- விஜய் வர்மா தமிழ்த் திரைப்பட நடிகராகவும், அக்கேல் யர் அத்துத பிரபு தேவாவின் இறுதி ஆட்டக்காரராகவும் இருந்தார்
- ஆதிக் ரவிச்சந்திரன், தமிழ்த் திரைப்பட இயக்குநர்.
- ஜெய், தமிழ்த் திரைப்பட நடிகர்.
# பா. கல்யாணசுந்தரம்

**பா. கல்யாணசுந்தரம்** (*B. Kalyanasundaram*)(பிறப்பு: ஆகஸ்ட் 12, 1947) என்பவர் இந்திய முன்னாள் முதல் தர துடுப்பாட்ட வீரர் ஆவார். இவர் தமிழ்நாடு மற்றும் கேரளாவைப் பிரதிநிதித்துவப்படுத்தினார். பின்னர் தமிழ்நாடு துடுப்பாட்டச் சங்கத்தின் தேர்வாளராகவும், சென்னை சூப்பர் கிங்ஸ் இயக்குநராகவும் பணியாற்றினார்.
# பா. கல்யாணசுந்தரம்

## வாழ்க்கை மற்றும் தொழில்

கல்யாணசுந்தரம் ஆகஸ்ட் 12, 1947 அன்று தஞ்சாவூர் மாவட்டம் கும்பகோணத்தில் பிறந்தார். வலது கை நடுத்தர வேகப் பந்து வீச்சாளரான இவர் 1966/67 பருவத்தில் கேரளாவுடன் தனது வாழ்க்கையைத் தொடங்கினார். இவர் தனது மூன்றாவது முதல் வகுப்பு போட்டியில் ஐதராபாத்திற்கு எதிராக 4/49 மற்றும் 6/58 என்ற புள்ளிகளுடன் எனப் பத்து விக்கெட்டுகளை வீழ்த்தினார். இவர் இரண்டு பருவங்களுக்குப் பிறகுத் தனது சொந்த மாநில அணியான தமிழகத்திற்கு மாறி பத்து வருடங்கள் விளையாடினார். 1972–73 ரஞ்சி கோப்பையில் இரண்டாம் இடத்தைப் பிடித்த தமிழ்நாடு அணியின் ஓர் பகுதியாக இருந்தார். பம்பாய்க்கு எதிரான இறுதிப் போட்டியில் இவர் மூன்று தொடர் விக்கெட்டுகளை எடுத்த இவர், ரஞ்சி இறுதிப்போட்டியில் தொடர்ந்து மூன்று விக்கெட் எடுத்த முதல் பந்து வீச்சாளர் என்ற பெருமையைப் பெற்றார். இவர் மொத்தம் 51 முதல் தரப் போட்டிகளில் விளையாடி 147 விக்கெட்டுகளை (சராசரியாக 20) வீழ்த்தினார்.  
கல்யாணசுந்தரம் தனது துடுப்பாட்ட ஓய்விற்குப்பின் தமிழ்நாடு துடுப்பாட்டச் சங்கத்தின் தேர்வாளராக ஆனார். 2009ஆம் ஆண்டில் அணியின் மூத்த தேர்வாளர்களின் தலைவராக வருவதற்கு முன்பு, 17 வயதுக்குட்பட்ட மற்றும் 19 வயதுக்குட்பட்ட தேர்வுக் குழுவின் தலைவராக பணியாற்றினார். இவருக்குப் பதிலாக 2014ஆம் ஆண்டில் ஸ்ரீதரன் சரத் நியமிக்கப்பட்டார். 2015ஆம் ஆண்டில், இவர் சென்னை சூப்பர் கிங்ஸ் இயக்குநராக நியமிக்கப்பட்டா. 2009 மற்றும் 2013க்கு இடையில், உள்நாட்டு துடுப்பாட்ட போட்டிகளில் போட்டி நடுவராக பணியாற்றினார்.
# தோட்டக்கலை ஆராய்ச்சி நிலையம், தடியன் குடிசை

**தோட்டக்கலை ஆராய்ச்சி நிலையம், தடியன் குடிசை** (*Horticulture Research Station, Thadiyankudisai*) இந்தியாவின் தமிழ்நாடு மாநிலத்தில் அமைந்துள்ள திண்டுக்கல் மாவட்டத்தில் உள்ள கொடைக்கானல் வட்டத்திலுள்ள தடியன் குடிசையில் 1957 ஆம் ஆண்டில் மலை வாழை ஆராய்ச்சி நிலையமாக தமிழக அரசால் நிறுவப்பட்டது. பின்பு, 1972 ஆம் ஆண்டில் தேசிய வேளாண் ஆராய்ச்சித் திட்டத்தின் கீழ் தோட்டக்கலை ஆராய்ச்சி நிலையமாக மாற்றப்பட்டு, பின் மண்டல ஆராய்ச்சி நிலையமாக மலைப் பகுதி மண்டலங்களுக்காக மாற்றப்பட்டது. திண்டுக்கல் மாவட்டம் கொடைக்கானல் ஒன்றியத்தில் அமைந்துள்ள தடியன் குடிசை கிராமம் மேற்குத்தொடர்ச்சி மலைப்பகுதியான பழனி கீழ் மலைத்தொடரில் இருப்பதாக வகைப்படுத்தப்படுகிறது.
# தோட்டக்கலை ஆராய்ச்சி நிலையம், தடியன் குடிசை

## நோக்கங்கள்

- நறுமணப் பயிர் மற்றும் வாசனைப் பயிர், மலைத் தோட்டப் பயிர் போன்றவற்றை இப்பகுதி மக்களின் சாகுபடி பயிர் முறைகளுக்கான உரிய தேவையைப் பூர்த்தி செய்தல்.
- மலை வாழை, மிளகு, அவகோடா மற்றும் மெரக்காய் போன்ற பயிர்களின் புதிய நுட்பங்களை சாகுபடிக்கேற்ப கண்டறிதல்
- குறு விவசாயிகள், இளைஞர்கள் மற்றும் பெண்களுக்கு வேளாண் சாகுபடி முறை பற்றி பயிற்சியளித்தல்.
- உயிர்க் கட்டுப்பாடு மருந்துகளை உற்பத்தி செய்து விநியோகித்தல்
- சிறந்த உற்பத்தித் தன்மையுடைய நடவுக் கன்றுகளை வழங்குதல்
# தோட்டக்கலை ஆராய்ச்சி நிலையம், தடியன் குடிசை

## முக்கியப் பயிர்கள்

1. மிளகு
1. ஆரஞ்சு (கொடி)
1. மெரக்காய்
1. செளசெள
1. வெண்ணிலா
1. மலை வாழை
1. அவகோடா
1. இலவங்கம்
# லௌரியா நந்தன்காட்

**லௌரியா நந்தன்காட்** (Lauria Nandangarh), இந்தியாவின் பிகார் மாநிலத்தில், மேற்கு சம்பாரண் மாவட்டத்தில் அமைந்த சிறு ஊர் ஆகும். இது இந்தியா-நேபாள எல்லை அருகில் உள்ளது.  
இந்நகரத்தில் கிமு மூன்றாம் நூற்றாண்டில் அசோகர் நிறுவிய தூண்களால் புகழ் பெற்று விளங்குகிறது. மௌரியப் பேரரசின் தொல்லியல் எச்சங்கள் இவ்வூரில் அகழ்வாராய்ச்சியின் போது கிடைத்துள்ளது.  
இந்தியத் தொல்லியல் களங்களில் ஒன்றான லௌரியா நந்தன்காட் நகரம், கங்கை ஆற்றின் துணை ஆறான புர்கி கண்டகி ஆற்றின் கரையில் உள்ளது.  
லௌரியா நந்தன்காட், மேற்கு சம்பாரண் மாவட்டத்தின் தலைமை நகரமான பேத்தியாவிலிருந்து 25 கி.மீ. தொலைவிலும், பிகார் மாநிலத்தின் தலைநகரம் பாட்னாவிலிருந்து வடமேற்கே 211 கீமீ தொலைவில் உள்ளது.
# லௌரியா நந்தன்காட்

## அகழ்வாராய்ச்சியில் கிடைத்தவைகள்

லௌரியா நந்தன்காட் ஊரில் அசோகர் நிறுவிய மூன்று வரிசைகள் கொண்ட 15 தூண்கள் உள்ளது. கருங்கல் தூபிகளின் மேல் தலைகீழாக கவிழ்த்த தாமரையின் மீது சிங்கத்தின் போதிகை செதுக்கப்பட்டுள்ளது.
1886ல் அலெக்சாண்டர் கன்னிங்காம் மற்றும் 1905ல் டி. பிளாக் போன்ற பிரித்தானிய தொல்லியல் துறை அறிஞர்கள் லௌரியா நந்தன்காட்டில் அகழ்வாராய்ச்சி செய்து அசோகர் நிறுவிய தூபிகள், விகாரைகள், கல்லறைகள் கண்டுபிடிக்கப்பட்டது. 26 மீட்டர் உயரம் கொண்ட மண்மேட்டின் அடியில் புத்தரின் சாம்பல் வைக்கப்பட்டிருக்கலாம் எனக் கருதுகின்றனர்.  
1935-36ல் தொல்லியல் அறிஞர் நானி கோபால் மசூம்தார் இவ்விடத்தில் நான்கு முக்கிய மண்மேடுகளை கண்டறிந்தார்.  
இவ்வூரில் சுங்கர் மற்றும் குசான் பேரரசு காலத்தில் அசோகரின் தூண்களில் மனித மற்றும் விலங்குகளின் சிற்பங்கள் செதுக்கப்பட்டுள்ளது.  
மேலும் கிமு 1-2ம் நூற்றாண்டின் செப்பு நாணயங்கள், சுடுமண் சிற்பங்கள் மற்றும் இரும்புக் கருவிகள் அகழ்வாராய்ச்சியில் கிடைக்கப் பெற்றது.
# தருமபுரி வருவாய் கோட்டம்

**தருமபுரி வருவாய் கோட்டம்** (*Dharmapuri division*) என்பது இந்தியாவின், தமிழ்நாட்டின், தருமபுரி மாவட்டத்தில் உள்ளவருவாய்கோட்டங்களில்ஒன்றாகும். இதில் தருமபுரி வட்டம், நல்லம்பள்ளி வட்டம், பாலக்கோடு வட்டம், காரிமங்கலம் வட்டம், பென்னாகரம் வட்டம் ஆகிய வட்டங்கள் அடங்கும்.
# தருமபுரி வருவாய் கோட்டம்

## மேற்பார்வை

-
# மோட்டார் வாகனங்கள்

## மோட்டார் வாகனங்கள்

எந்திரத்தால் வாகனங்களை ஓட்டவேண்டுமென்ற முயற்சி நெடுங்காலமாக இருந்துவந்தது. கியூனாட் (Cugnot) என்ற பிரெஞ்சு தளபதி 1770-ல் பீரங்கி வண்டியை இழுத்துச் செல்ல ஓர் எந்திரத்தை அமைத்தார். அது நீராவியால் இயங்கும் எந்திரம். அதைத் தொடர்ந்து நீராவி எந்திர வண்டிகள் தோன்றலாயின. ஆனால் அவற்றால் வேகமாகச் செல்ல முடியாது; நீராவி எந்திரம் பெரிதாகவும் இருந்தது. ஆகவே ஜெர்மனி, பிரான்ஸ், இத்தாலி, அமெரிக்கா முதலிய நாடுகளில் பலர் இந்த எந்திரத்தைத் திருத்தி அமைக்கும் முயற்சியில் ஈடுபட்டனர்.
பெட்ரோலிய எண்ணெயால் இயங்கும் எந்திரம் 1860-ல் அமைக்கப்பட்டது. இதை காரில் பொருத்தி ஓட்டத் தொடங்கினர். இந்த எந்திரத்தை அமைத்ததில் ஜெர்மானியைச் சேர்ந்த ஆட்டோ (Otto), டேம்லர் (Daimler),குலுகார்ஜியா (GluGörgio) ,பென்ஸ்(Benz),காகர்ஃப் (gâGurf) முக்கியமானவர்கள். இவர்களுள் பென்ஸ் 1887 முதல் கார்களை உற்பத்தி செய்து விற்கத் தொடங்கினார். டன்லப் (Dunlop) என்ற அமெரிக்கர் 1888-ல் காற்றடைத்த சக்கரங்களைக் காரில் பொருத்தி ஒட்டு வதற்கும் வழி கண்டார். கார் உற்பத்தி முறைக்கு உதவிய மற்றோர் அமெரிக்கர் "போர்டு" (Ford, த.க.). இவர் 1903-ல் தம் மோட்டார் நிறுவனத்தை அமைத்தார். காரின் அமைப்பைச் சீர்திருத்தி உற்பத்தி முறையில் புதிய வழிகளைக் கையாண்டு, குறைந்த விலையில் இவர் கார்களை விற்கத் தொடங்கினார்.
முதல் உலக யுத்தத்திற்குப் பிறகு காரின் அமைப்பிலும் உற்பத்தியிலும் பெரும் முன்னேற்றம் ஏற்படலாயிற்று. இப்போது ஒவ்வோராண்டும் புதுப்புது வடிவங்களில் கார்களைத் தயாரித்து வருகின்றனர். அவ்வப்போது உறுப்புக்களிலும் முன்னேற்றமான பல மாறுதல்களைச் செய்து வரு கிறார்கள். கார்களில் பல வசதிகளும் உள்ளன. வானொலி, தொலைபேசிமுதலிய சாதனங்களைக் காரில் பொருத்திக் கொள்ளலாம். காற்றுப் பதனாக்கம் (Air Condition) செய்யப்பட்ட கார்களும் உள்ளன. பந்தயத்திற்கெனத் தனிவகைக் கார்கள் உண்டு. இன்று இந்தியாவில் டில்லி, கல்கத்தா, பம்பாய், சென்னை ஆகிய இடங்களில் மோட்டார் கார் தயாரிக்கும் தொழிற்சாலைகள் உள்ளன. காரில் ஆயிரக்கணக்கான உறுப்புகள் உள்ளன. இவற்றுள் மிக முக்கியமானது எஞ்சின். இது உள்ளெரி எஞ்சின் (த.க.) வகையைச் சேர்ந்தது. பெட்ரோலிய எண்ணெயும் காற்றும் கலந்த கலவையை எரிக்கச் செய்து, கார் இயங்குவதற் கான சக்தியை இந்த எஞ்சின் உண்டாக்கு கிறது. பஸ், லாரி முதலியவற்றிலும் சிலவகைக் கார்களிலும் டீசல் எண்ணெய் எரிபொரு ளாகப் பயன்படுகிறது. மோட்டார் வண்டி களை ஒட்டுவதற்கு நல்ல பயிற்சி பெற்றுப் பின்னர் அதற்கான உரிமத்தையும்(Licence) பெற வேண்டும். உரிமம் இன்றி மோட்டார் வண்டிகளை ஒட்டுவது சட்டப்படி குற்றமாகும்.
# ஆப்பிரிக்க இலக்கியம்

**ஆப்பிரிக்க இலக்கியம்** (*African literature*) என்பது ஆப்பிரிக்காவில் இருந்து வரும் இலக்கியம், வாய்மொழி இலக்கியம் (" சொல் ") அல்லது ஆப்பிரிக்க மற்றும் ஆப்பிரிக்க-ஆசிய மொழிகளில் எழுதப்பட்டது. குடியேற்றவியத்திற்கு முந்தைய ஆப்பிரிக்க இலக்கியத்தின் எடுத்துக்காட்டுகள் குறைந்தபட்சம் கி.பி நான்காம் நூற்றாண்டிற்கு முந்தையதாக இருக்கலாம். *கெப்ரா நெகாஸ்ட்* அல்லது "புக் ஆஃப் கிங்ஸ்" என்பது மிகவும் பிரபலமான இலக்கிய நூலாகும்.  
குடியேற்ற காலத்தில் ஒரு பொதுவான கருப்பொருளாக அடிமைகள் பற்றிய கதை, பெரும்பாலும் மேற்கத்திய பார்வையாளர்களுக்காக ஆங்கிலம் அல்லது பிரெஞ்சு மொழியில் எழுதப்பட்டது. 1958 இல் வெளியிடப்பட்ட சினுவா அச்சிபேவின் *திங்ஸ் ஃபால் அபார்ட்*, குறிப்பிடத்தக்க உலகளாவிய விமர்சனப் பாராட்டைப் பெற்ற முதல் ஆப்பிரிக்க இலக்கியங்களில் ஒன்றாகும். குடியேற்ற காலத்தின் பிற்பகுதியில் ஆப்பிரிக்க இலக்கியம் விடுதலை மற்றும் சுதந்திரத்தின் கருப்பொருள்களை அதிகளவில் கொண்டிருந்தது.  
குடியேற்ற காலத்திற்குப் பிந்தைய இலக்கியம் பெருகிய முறையில் வேறுபட்டது. சில எழுத்தாளர்கள் தங்கள் தாய்மொழிகளுக்குத் திரும்பினர். பொதுவான கருப்பொருள்கள் கடந்த காலத்திற்கும் நிகழ்காலத்திற்கும் இடையிலான மோதல், பாரம்பரியம் மற்றும் நவீனம், சுயம் மற்றும் சமூகம், அத்துடன் அரசியல் மற்றும் வளர்ச்சி ஆகியவை அடங்கும். மொத்தத்தில், பெண் எழுத்தாளர்கள் சுதந்திரத்திற்கு முன்பு இருந்ததை விட இன்று ஆப்பிரிக்க இலக்கியத்தில் சிறப்பாகப் பிரதிநிதித்துவப்படுத்தப்படுகிறார்கள். இணையம் ஆப்பிரிக்க இலக்கியத்தின் நிலப்பரப்பையும் மாற்றியுள்ளது. இது ஒகடாபுக்ஸ் போன்ற மின்னணு வாசிப்பு மற்றும் வெளியீட்டு தளங்களின் எழுச்சிக்கு வழிவகுத்தது.
# ஆப்பிரிக்க இலக்கியம்

## வாய்மொழி இலக்கியம்

வாய்வழி இலக்கியம் (அல்லது சொற்பொழிவு, உகாண்டா அறிஞரான பியோ சிரிமு) உருவாக்கிய சொல்) உரைநடை அல்லது வசனத்தில் இருந்தது. உரைநடை பெரும்பாலும் புராண அல்லது வரலாற்று மற்றும் பெரும்பாலும் தந்திரமான பாத்திரத்தின் கதைகளை உள்ளடக்கி இருந்தது. ஆப்பிரிக்காவில் உள்ள கதைசொல்லிகள் தங்கள் கதைகளைச் சொல்ல சில நேரங்களில் அழைப்பு மற்றும் பதில் நுட்பங்களைப் பயன்படுத்துகின்றனர். கவிதை ஒரு குறுகிய மற்றும் முரட்டுத்தனமான கதையை அடிப்படையாகக் கொண்ட ஒரு கதை கவிதையை விவரிக்கிறது. இதிகாசம், தொழில் வசனம், சடங்கு வசனம், ஆட்சியாளர்கள் மற்றும் பிற முக்கிய நபர்களின் புகழ் கவிதைகள் போன்றவை அடிக்கடி பாடப்படுகிறது: பாடகர்கள், சில சமயங்களில் " கிரிட்ஸ் " என்று அழைக்கப்படும் பகுதியுடன், தங்கள் கதைகளை இசையுடன் கூறுகின்றனர். காதல் பாடல்கள், வேலைப் பாடல்கள், குழந்தைப் பாடல்கள், எபிகிராம்கள், பழமொழிகள் மற்றும் விடுகதைகளுடன் அடிக்கடி பாடப்படுகிறது. இந்த வாய்வழி மரபுகள் ஃபுலா, சுவாகிலி, ஹவுசா மற்றும் வோலோஃப் உள்ளிட்ட பல மொழிகளில் உள்ளன.
# ஆப்பிரிக்க இலக்கியம்

## குறிப்பிடத்தக்கஆப்பிரிக்க எழுத்தாளர்கள்

- சினுவா அச்சிபே (நைஜீரியா)
- சிமாமந்த நாகொசி அதிச்சி (நைஜீரியா)
- ஜே. எம். கோட்ஸி (தென் ஆப்பிரிக்கா
- நாடின் கார்டிமர் தென் ஆப்பிரிக்கா
- அப்துல்ரசாக் குர்னா (தன்சானியா)
- நகிப் மஹ்ஃபூஸ் (எகிப்து)
- நுகுகி வா தியங்கோ (கென்யா)
- ஆலன் பாட்டன் (தென் ஆப்பிரிக்கா)
- வோலே சொயிங்கா (நைஜீரியா)
# ஆப்பிரிக்க இலக்கியம்

## குறிப்பிடத்தக்கஆப்பிரிக்க கவிஞர்கள்

- சினுவா அச்சிபே (Nigeria)
- கேப்ரியல் ஒகரா (Nigeria)
- வோலே சொயிங்கா (Nigeria)
# ஆப்பிரிக்க இலக்கியம்

## இதையும் பார்க்கவும்

- ஆப்பிரிக்கத் திரைப்படத்துறை
# அய்யம்பேட்டை (திருவாரூர் மாவட்டம்)

**இந்தியா-தமிழ்நாடு,திருவாரூர் மாவட்டத்தில் திருவாரூர் தாலுகாவில் அய்யம்பேட்டை என்ற கிராமம் உள்ளது**.
# அய்யம்பேட்டை (திருவாரூர் மாவட்டம்)

## விளக்கப்படங்கள்

ல் மக்கள் தொகை கணக்கெடுப்பின்படி,அய்யம்பேட்டையின் மக்கட் தொகை மொத்தம்1,539 ஆண்கள்- 779 பெண்கள்- 760 . பாலின விகிதம் வேறுபாடு 976. கல்வியறிவு விகிதம் 81.34.
# இராமானுஜர் மணிமண்டபம்

, சேலம்]]  
**இராமானுஜர் மணிமண்டபம்** என்பது தமிழ்நாட்டின் சேலம் மாவட்டம், சேலம் ஊராட்சி ஒன்றியத்தில் உள்ள எருமபாளையம் ஏரிக்கரையில் இராமானுசருக்கு அவரது ஆயிரமாவது பிறந்த நாளையொட்டி அமைக்கப்பட்ட மணிமண்டபக் கோயில் ஆகும்.  
இராமாணுசர் மணிமண்டபக் கோயில், சேலம் நகரில் இருந்து 10 கிலோமீட்டர் தொலைவில், சேலம் உடையாப்பட்டி புறவழிச் சாலையில் எருமபாளையம் பேருந்து நிலையத்தில் இருந்து இரண்டு கிலோ மீட்டர் தொலைவில் அமைந்துள்ளது. மணி மண்டப வளாகத்தில் நுழைந்து படியேறிச் சென்றால் முதன்மை மண்டபத்தின் மீது பேருருவாக 18 அடி உயர திருமேனியாக இராமாணுசரின் சிலை அமைக்கப்பட்டுள்ளது. மணிமண்டப வளாகத்தில் ஈசான (வடகிழக்கு) மூலையில் திருவரங்க ரங்கநாதருக்கும், நைருதி (தென்மேற்கு) மூலையில் திருமலை திருவேங்கடமுடையானுக்கும், அக்னி (தென்கிழக்கு) மூலையில் காஞ்சி வரதராச பெருமாளுக்கும், வாயு (வடமேற்கு) மூலையில் மேலக்கோட்டை சம்பத்குமார சுவாமியையும் எழுந்தருளச் செய்துள்ளனர். மணிமண்டபம் மற்றும் பெருமாள் கோயில்கள் தினமும் காலை ஒன்பது மணி முதல் நண்பகல் 12 மணி வரையிலும், மாலை நான்கு மணி முதல் இரவு ஏழு மணி வரையிலும் திறக்கப்படுகிறது.  
இந்த மண்டபத்தில் உள்ள சிறப்புத் திரையரங்கில் பக்தர்களுக்கு இராமாணுசரின் வாழ்க்கை வரலாறு காண்பிக்கப்படுகிறது. குழந்தைகள் விளையாட சிறு பூங்கா, செயற்கை நீருற்று, நூலகம் ஆகியவையும் அமைக்கப்பட்டுள்ளன. 20 அடி உயர மணிமண்டபத்துக்கு செல்ல வயதானவர்களுக்கு மின்தூக்கி வசதி, வளாகத்தைச் சுற்றி வர மின்கல ஊர்தி போன்ற வசதிகள் உள்ளன.